મુક્તેશ્વર મંદિરમાં નાગર શૈલી અને કલિંગ વાસ્તુકલા નો અદ્ભુત સંયોગ જોવાં મળે છે. મુક્તેશ્વર મંદિર નકશીકામનો અદભુત નમુનો છે. આ મંદિરમાં કરવામાં આવેલી ચિત્રકારી ઘણી જ સારી અવસ્થામાં છે. એક ચિત્રમાં કૃશકાય સાધુઓ અને દોડતાં વાંદરાઓનો સમૂહ દર્શાવવામાં આવેલો છે એક અન્ય ચિત્રમાં પંચતંત્રની વાર્તા પણ દર્શાવવામાં આવી છે. આ મંદિરના દરવાજા આર્ક શૈલીમાં બનેલા છે. આ મંદિરના થાંભલા પર પણ અદ્ભુત નકશીકામ કરવામાં આવેલું છે. આ મંદિરનું તોરણ મગરમચ્છનાં માથા જેવાં આકારનું બનેલું છે. આ મંદિરની જમણી તરફ એક નાનકડો કુવો છે જેને મરીચી કુંડ તરીકે ઓળખવામાં આવે છે !!!